సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కామన్వెల్త్‌‌‌లో భారత్ హాకీ పోరు డ్రాతో మొదలు
ఆస్ట్రేలియాలోని గోల్డ్‌కోస్ట్ వేదికగా జరుగుతున్న 2018 కామన్వెల్త్‌ గేమ్స్‌లో భారత హాకీ జట్టు డ్రాతో పోరాటాన్ని మొదలెట్టింది. పాకిస్థాన్‌తో
Samayam Telugu | Updated:
Apr 7, 2018, 01:16PM IST
ఆస్ట్రేలియాలోని గోల్డ్‌కోస్ట్ వేదికగా జరుగుతున్న 2018 కామన్వెల్త్‌ గేమ్స్‌లో భారత హాకీ జట్టు డ్రాతో పోరాటాన్ని మొదలెట్టింది. పాకిస్థాన్‌తో శనివారం జరిగిన మ్యాచ్‌‌ని అద్భుతంగా ఆరంభించిన భారత్.. చివర్లో తడబడి 2-2తో డ్రా చేసుకుంది. ఆట 19వ నిమిషంలోనే 2-0తో ఆధిక్యంలో నిలిచిన భారత్ ఆ తర్వాత పట్టు సడలించింది. దీంతో.. చివరి 20 నిమిషాల వ్యవధిలో రెండు గోల్స్‌ చేసిన పాకిస్థాన్ మ్యాచ్‌ని డ్రాగా ముగించింది.
భారత మహిళల హాకీ జట్టు శుక్రవారం 4-1 తేడాతో మలేసియాని ఓడించి అద్భతమైన ఆటతీరుని కనబర్చిన నేపథ్యంలో.. భారీ అంచనాల మధ్య భారత్‌ పురుషుల జట్టు తొలి పోరుకి సిద్ధమైంది. ఈ అంచనాలను అందుకుంటూ ఆట 13వ నిమిషంలోనే దిల్‌ప్రీత్ సింగ్ గోల్ చేసి భారత్‌కి 1-0తో ఆధిక్యం‌లో నిలపగా.. హర్మన్‌ప్రీత్ సింగ్ 19వ నిమిషంలో మరో గోల్‌తో భారత్ ఆధిక్యాన్ని రెట్టింపు చేశాడు. ఆ తర్వాత.. భారత్ ఆట రక్షణాత్మక ధోరణిలో సాగింది. దీంతో పాకిస్థాన్ జట్టు పదేపదే.. భారత్ గోల్‌పోస్టుపై దాడి చేసింది. ఈ క్రమంలోనే 38వ నిమిషంలో ఇర్ఫాన్ గోల్‌ చేసి భారత్ ఆధిక్యాన్ని 2-1కి తగ్గించగా.. ఆట ముగుస్తుందన్న దశలో (59వ నిమిషం) అలీ ముబారక్ గోల్‌‌తో మ్యాచ్‌ని డ్రాగా ముగించాడు.